CELEX: 22017D2139
Language: bg
Date: 2016-06-03 00:00:00
Title: Решение на Съвместния комитет на ЕИП № 121/2016 от 3 юни 2016 година за изменение на приложение II (Технически регламенти, стандарти, изпитвания и сертифициране) и на приложение X (Услуги най-общо) към Споразумението за ЕИП [2017/2139]

23.11.2017   
               
               
                  BG
               
               
                  Официален вестник на Европейския съюз
               
               
                  L 308/25
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 121/2016
      от 3 юни 2016 година
      за изменение на приложение II (Технически регламенти, стандарти, изпитвания и сертифициране) и на приложение X (Услуги най-общо) към Споразумението за ЕИП [2017/2139]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2014/60/ЕС на Европейския парламент и на Съвета от 15 май 2014 г. за връщане на паметници на културата, които са незаконно изнесени от територията на държава членка, и за изменение на Регламент (ЕС) № 1024/2012 (1), поправена с ОВ L 147, 12.6.2015 г., стр. 24, следва да бъде включена в Споразумението за ЕИП.
               
            
                  (2)
               
               
                  Директива 2014/60/ЕС отменя Директива 93/7/ЕИО (2) на Съвета, която е включена в Споразумението за ЕИП и която следва съответно да бъде заличена от него.
               
            
                  (3)
               
               
                  Приложения II и X към Споразумението за ЕИП следва да бъдат съответно изменени.
               
            ПРИЕ НАСТОЯЩОТО РЕШЕНИЕ:
      Член 1
      Глава XXVIII от приложение II към Споразумението за ЕИП се изменя, както следва:
      
                  1.
               
               
                  В точка 1 (Директива 93/7/ ЕИО на Съвета) се вмъква следното:
                  
                              „2.
                           
                           
                              
                                 32014 L 0060: Директива 2014/60/ЕС на Европейския парламент и на Съвета от 15 май 2014 г. за връщане на паметници на културата, които са незаконно изнесени от територията на държава членка, и за изменение на Регламент (ЕС) № 1024/2012, (ОВ L 159, 28.5.2014 г., p. 1), поправена с ОВ L 147, 12.6.2015 г., стр. 24.
                           
                        За целите на настоящото споразумение разпоредбите на директивата се четат със следните адаптации:
                  В член 14 позоваването на „на или след 1 януари 1993 г.“ по отношение на Исландия и Норвегия се чете „на или след 1 януари 1995 г.“, а по отношение на Лихтенщайн се чете „на или след 1 май 1995 г.“
               
            
                  2.
               
               
                  Текстът на точка 1 (Директива 93/7/ЕИО на Съвета) се заличава.
               
            Член 2
      В точка 3 (Регламент (ЕС) № 1024/2012 на Европейския парламент и на Съвета) от приложение X към Споразумението за ЕИП се добавя следното:
      „, изменен с:
      
                  —
               
               
                  
                     32014 L 0060: Директива № 2014/60/ЕС на Европейския парламент и на Съвета от 15 май 2014 г. (ОВ L 159, 28.5.2014 г., стр. 1), поправена с ОВ L 147, 12.6.2015 г., стр. 24.“
               
            Член 3
      Текстовете на Директива 2014/60/ЕС, поправена с ОВ L 147, 12.6.2015 г., стр. 24, на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 4
      Настоящото решение влиза в сила на 4 юни 2016 г., при условие че са внесени всички нотификации (*1), предвидени в член 103, параграф 1 от Споразумението за ЕИП, или в деня, в който влиза в сила Решение на Съвместния комитет на ЕИП № 102/2015 от 30 април 2015 г. (3), ако тази дата е по-късна.
      Член 5
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 3 юни 2016 година.
         
            
               За Съвместния комитет на ЕИП
            
            
               Председател
            
            Claude MAERTEN
         
      
      
         (1)  ОВ L 159, 28.5.2014 г., стр. 1.
      
         (2)  ОВ L 74, 27.3.1993 г., стр. 74.
      
         (*1)  С отбелязани конституционни изисквания.
      
         (3)  ОВ L 211, 4.8.2016 г., стр. 55.